Ο **Δομίνικος**, γερμ. Dominic (γενν. 4 Ιουλίου 1937) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας και πρίγκιπας της Τοσκάνης.

Βιογραφία
---------

Γεννήθηκε στο κάστρο Ζόννεμπερκ, στο Χόλλαμπρυνν της Αυστρίας και ήταν ο δευτερότοκος γιος του Αντωνίου αρχιδούκα της Αυστρίας-Τοσκάνης και της Ιλεάνας των Χόεντσολερν-Ζίγκμαρινγκεν, κόρης του Φερινάνδου της Ρουμανίας. Πέρασε τα πρώτα έτη του στο Ζόννμπερκ. Το 1942 οι γονείς του μετακινήθηκαν στη Ρουμανία, όπου έζησαν στο κάστρο Μπραν, στο Μπρασόβ. Όταν οι κομμουνιστές το 1947 εκθρόνισαν τον εξάδελφό του Μιχαήλ της Ρουμανίας εξόρισαν και την οικογένεια τού Δομίνικου, που βρήκε καταφύγιο στην Ελβετία, μετά στην Αργεντινή και τέλος στις ΗΠΑ. 

### Προσωπική ζωή

Το 1956 ο Φράνκο στην Ισπανία επέλεξε τον Χουάν Κάρλος για διάδοχό του, αλλά οι Καρλιστές πρότειναν τον Δομίνικο (ήταν 4ος απόγονος του Κάρλο-Μαρία κόμη της Μολίνα), πρόταση που δεν αποδέχθηκε. Επέστρεψε στην Αυστρία το 1961, το 1976 μετέβη στην Καραϊβική, μετά στην Ιταλία και τελος στις ΗΠΑ, όπου πολιτογραφήθηκε και νυμφεύτηκε.

Το 2012 ο Γερουσιαστής Ινάκι Ανασαγκάστι των Βάσκων του πρότεινε να ιδρύσουν μία Καταλανική-Βασκική-Ναβαρρική μοναρχία με τον Δομίνικο ως βασιλιά. Το 2006 του επεστράφη το κάστρο Μπραν στην Τρανσυλβανία, που είχαν κατασχέσει οι κομμουνιστές το 1948. Γνωστό ως κάστρο του Δράκουλα, είναι ο πρώτος τουριστικός προορισμός στη Ρουμανία και μία από τις 10 ακριβότερες ιδιοκτησίες στον κόσμο.

### Επαγγελματική ζωή

Ο Δομίνικος αποφοίτησε από τη Σχολή Σχεδίασης του Ρόουντ Άιλαντ με πτυχίο BFA στη Βιομηχανική Σχεδίαση. Το 1962 έφτιαξε τη δική του Εταιρεία Σχεδίασης στην Αυστρία. Το 1969 ίδρυσε το Τμήμα Σχεδιασμού προϊόντων στην Εταιρεία Ζέμπεριτ (μετέπειτα Κοντινένταλ).

Το 1974-78 ο Οργανισμός Βιομηχανικού Σχεδιασμού και η Παγκόσμια Τράπεζα τον περιέλαβαν στους ειδήμονες για μικρομεσαίες βιομηχανίες. Ήταν καθηγητής Τέχνης στη Σχολή Πήστινκ στην Αυστρία (1974-75) και στο Ινστιτούτο Τεχνολογίας της Δομινικανικής Δημοκρατίας. 

Το 1976 ίδρυσε εργαστήριο εκτύπωσης σε μετάξι στην Αντίγκουα των Δυτικών Ινδιών. Κατόπιν αιτήματος του Υπουργού Παιδείας, έφτιαξε τμήματα Χειροτεχνίας και Καλών Τεχνών.

Τώρα έχει αποσυρθεί στη Ν. Υόρκη, παρακολουθώντας το κάστρο Μπραν και τις επιχειρήσεις Τέχνης και Σχεδίασης.

Οικογένεια
----------

Νυμφεύτηκε τη Βιρτζίνια Ένγκελ φον Βος και μετά ο 2004 την Εμμανουέλα (Νέλα) Μλυνάρσκι, γεννημένη στο Ισραήλ, αεροσυνοδό της εταιρείας El Al, πρώην σύζυγο του Γκαντ Γιαακόμπι, υπουργού του Ισραήλ και πρέσβη της χώρας του στον ΟΗΕ.

Αναφορές σε Πηγές
-----------------

1. ↑  (Ολλανδικά) *RKDartists*. 363094. Ανακτήθηκε στις 9  Οκτωβρίου 2017.
2. ↑  Darryl Roger Lundy: (Αγγλικά) *The Peerage*. p10436.htm#i104351.
3. ↑  (Ολλανδικά) *RKDartists*. rkd.nl/explore/artists/363094. Ανακτήθηκε στις 13  Δεκεμβρίου 2018.
4. 1 2  p10436.htm#i104351. Ανακτήθηκε στις 7  Αυγούστου 2020.
5. 1 2 3 4  Darryl Roger Lundy: (Αγγλικά) *The Peerage*.
6. ↑  Patrick W. Montague-Smith (1 Ιουνίου 1980). *Debrett's peerage and baronetage: with Her Majesty's Royal Warrant Holders 1980 : comprises information concerning the Royal Family, the peerage, Privy Counsellors, Scottish Lords of Session, baronets, and chiefs of names and clans in Scotland*. Debrett's Peerage. ISBN 978-0-905649-20-7.
7. ↑  Genealgy of Ileana Sigmaringen
8. ↑  Lucy Mallows (26 Νοεμβρίου 2012). *Transylvania*. Bradt Travel Guides. σελίδες 118–. ISBN 978-1-84162-419-8.
9. 1 2  Tulga Beyerle· Karin Hirschberger (1 Ιανουαρίου 2006). *A Century of Austrian Design: 1900-2005*. Walter de Gruyter. σελίδες 165–. ISBN 978-3-0346-0889-3.

Εξωτερικοί σύνδεσμοι
--------------------

* Darryl Lundy (4 September 2016). "Dominic Habsburg-Lothringen, Erzherzog von Österreich". thePeerage.com. Retrieved 12 September 2016.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dominic von Habsburg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* RKD: 363094

 |

 |